Jelaskan Kaéndahan Pasisir dari Pasisir Ngobaran dalam bahasa jawa

Pasisir Ngobaran punika kalebet pasisir ingkang eksotis. Manawi kaanan toya surut, saged katingal alga (rumput laut) ingkang warni ijo lan coklat. Manawi mirsani saking nginggil, hamparan alga ingkang tuwuh ing sela-sela karang katingal kados sabin ing laladan padat penduduk. Puluhan jinis kéwan laut ugi wonten ing selaning karang, saking landak laut, bintang laut, dumugi kerang-kerangan.

Ingkang menarik malih saking budayanipun. Saking yasan dumugi panganan. Ingkang menarik saking yasan punika wontenipun papan sembahyang kanggé 4 agama utawi kapitadosan ingkang madeg piyambak-piyambak. Wangunan ingkang katingal kanthi cetha punika papan ngibadah kados pura lan patung-patung désa kanthi warna pethak. Papan punika jumeneng wiwit taun 2003 kanggé mengeti wontenipun Brawijaya V, salah satunggaling keturunan Raja Majapahit, ing Ngobaran. Kajawi papan ngibadah ugi wonten joglo kanggé papan ngibadat tiyang kejawèn. Caket kaliyan joglo punika wonten ugi kotak watu.

Nalika rawuh wonten ing pasisir punika sakiwa-tengené jam 6 dumugi 10 enjing  saged mirsani para warigaluh ingkang nembé mendhet alga. Para wisatawan ugi saged mundhut alga punika saking para warigaluh kanthi regi ingkang mirah .

Salah satunggaling wisata kuliner ingkang khas ing Pasisir Ngobaran punika daging landak laut ingkang gadhah cita rasa kados daging pitik. Sasampunipun pikantuk landak laut banjur dikepras erinipun lajeng dipunbelah awakipun ngginakaken arit. Manawi sampun makaten banjur dipunpendhet isinipun lajeng dipunmasak .